Aalborg Håndbold tog i aften et stort skridt mod en mulig semifinaleplads. Holdet var i forvejen presset efter at have tabt mod netop BSV på hjemmebane i slutspillet. Men i dag gik det anderledes. Aalborg var foran med et enkelt mål efter en hektisk og velspillet første halvleg, og i anden halvleg satte danmarksmestrene fra Nordjylland tingene på plads. Med sejren på 27-31 er Aalborg Håndbold på andenpladsen i puljen, hvor to hold går videre til semifinalen. KIF Kolding fører puljen med seks point, Aalborg er på andenpladsen med fem point, og både BSV og SønderjyskE har fire point. Der resterer to puljekampe.

Opsummering:
Aalborg Håndbold vandt i dag 27-31 mod Bjerringbro-Silkeborg.